पूरनचन्द्र
रांची : टाटा सन्स ने साइरस मिस्त्री को हटाने के बाद बहुत कम समय में नये अध्यक्ष का चयन कर लिया। नये अध्यक्ष इशात हुसैन का टाटा सन्स से पहले से जुड़ाव रहा है।
उन्हें टाटा समूह की कार्य पद्धति की अच्छी जानकारी एवं अनुभव रहा है। साइरस मिस्त्री को हटाए जाने के बाद यह कयास लगाया जा रहा था कि नए चेयरमैन की नियुक्ति में विलम्ब होगा परन्तु रतन टाटा के नेतृत्व में नए चेयरमैन की नियुक्ति कर ली गयी। इसका टाटा समूह के तमाम कर्मियों में अच्छा संदेश जायेगा। साइरस मिस्त्री को अध्यक्ष पद से हटाए जाने के बाद कारपोरेट सेक्टर में हलचल मच गयी थी। नए चेयरमैन इशात हुसैन के लिए आने वाले समय में कई चुनौतियां हैं। यह माना जा रहा है कि टाटा समूह एवं सेबी में उनका अनुभव काफी काम आयेगा। नए चेयरमैन को कई महत्वपूर्ण निर्णय लेने होंगे। हालांकि टाटा समूह के चेयरमैन पद के लिए अनेक लोग दावेदार थे परन्तु अंतत: इशात हुसैन पर ही भरोसा किया गया। जहां तक झारखंड का सवाल है तो टाटा नए चेयरमैन को यहां विकास की घोषित योजनाओं की जमीन पर उतारना होगा। नए चेयरमैन के समक्ष स्टील के सेक्टर में बहुत कुछ करने की चुनौती होगी।